Εκκλησάκι: Ιουνίου 2012\nΤὸ ὅλο πρόβλημα γιὰ τὸν ἄνθρωπο εἶναι ἀκριβῶς αὐτό: νὰ εὑρεθεῖ ἐν τῷ Χριστῷ καὶ νὰ μὴ ἐκπέσει Αὐτοῦ, ἢ ἀφοῦ ἐξέπεσε (ὁ Ἀδὰμ καὶ ἐμεῖς) νὰ εὑρεθεῖ καὶ πάλι ἐν Αὐτῷ ὡς Θεῷ του καὶ ἀνθρώπῳ του, διότι ὁ Λόγος Χριστὸς διὰ τοῦτο ἀκριβῶς καὶ ἐδημιούργησε τὸν ἄνθρωπο, διὰ νὰ τὸν ἐνώσει μεθ’ Ἑαυτοῦ, νὰ τὸν «ἐνυποστήσει» ἐν Ἐαυτῷ, ὅπως λένε οἱ Πατέρες, καὶ ἔτσι νὰ τὸν ὁδηγήσει στὴν πληρότητά του ὡς ἀνθρώπου καὶ νὰ τὸν θεώσει, δηλαδὴ μὲ μία λέξη νὰ τὸν θε-ανθρωποποιήσει.\nἩ δημιουργικὴ αὐτὴ ἐνέργεια τοῦ Θεοῦ Λόγου καὶ ἡ δοσμένη στὴν φύση τοῦ ἀνθρώπου κτιστῆ «εἰκών» (ἢ «ἐνέργημα») Του μὲ τὶς δυνάμεις καὶ ἐφέσεις της ἀποτελοῦν ἀκριβῶς τὸν «λόγο» τῆς φύσεως τοῦ ἀνθρώπου, τὸ τελικὸ βάθος τῆς ἀνθρώπινης ὑπάρξεως καὶ ἐδῶ καὶ στὴν αἰώνιο ζωή. Ὁ ἅγιος τοῦ Χριστοῦ Ὁμολογητής, ὁ θεῖος Μάξιμος, ὅταν ὁμιλεῖ περὶ τοῦ ἀνθρώπου ὁμιλεῖ γιὰ τὸν «λόγο» (ἢ τοὺς «λόγους») τῆς φύσεώς του, τὸν ὁποῖο ὀνομάζει καὶ «λογιότητα». Ἀλλὰ εἶναι φανερὸ ὅτι ἡ «λογιότης» αὐτὴ τοῦ ἀνθρώπου (ἢ «ὁ λόγος», ἢ «τὸ λογικόν») καὶ προέρχεται ἀπὸ τὸν Θεὸ Λόγο, ποὺ εἶναι ἡ Αὐτολογιότης, καὶ τὸν συνδέει πάλι μὲ τὸν Θεάνθρωπο Λόγο. Δὲν σημαίνει ἐδῶ ὁ «λόγος» τῆς φύσεως τοῦ ἀνθρώπου (ἢ «τὸ λογικόν», ἢ «ἡ λογιότης») κάτι τὸ μόνο «διανοητικόν» (ratio) ἐντὸς τοῦ ἄνθρωπου, οὔτε πάλι σημαίνει κάτι τὸ «αὐτόνομον» τοῦ ἀνθρώπου, τὴν «αὐτονομία» ἢ τὴν «αὐτάρκειά» του, ἀλλὰ σημαίνει τὴν καθολικὴ (ἄρα καὶ «λογική» καὶ «ὑπαρξιακή») ἐν ἀγάπῃ σχέση καὶ μετοχὴ καὶ κοινωνία αὐτοῦ μετὰ τοῦ Θεοῦ Λόγου, ἐν τῷ Ὁποίῳ εὑρίσκεται ὁ θεῖος «λόγος» τοῦ ἀνθρώπου καὶ ὁ θεῖος προορισμός του, ἡ «ἀρχή» καὶ τὸ «τέλος» του, τὸ Α καὶ τὸ Ω του, ὅπως καὶ «οἱ λόγοι» πάντων τῶν ὄντων, διότι ὁ Θεάνθρωπος Λόγος εἶναι «ἡ ἀλήθεια πάντων τῶν ὄντων», κατὰ τοὺς Ἁγίους (πρβλ. Κολ. 1, 15-20, Ἀποκ. 1, 8, 20, 5-6. Ἁγίου Μαξίμου, P.G. 91, 1081). Χωρὶς αὐτὴ τὴν ἐν ἀγάπῃ καὶ ἐλευθερίᾳ «λόγιον» ἢ «λογικήν» (logosni) σχέση καὶ κοινωνία τοῦ ἀνθρώπου μὲ τὸν Λόγο Χριστὸ ὁ ἄνθρωπος εἶναι μόνο «γῆ καὶ σποδός», «γῆ πάσχουσα», εἶναι μία πτῶσις καὶ μία ἁμαρτία, «ἀποτυχία», ἀποτυχία δὲ διότι ἀποτυγχάνει τοῦ σκοποῦ του, καὶ ὑπάρχει μὲν τραγικῶς, ἀλλὰ δὲν ζεῖ, μὴ ἔχων οὔτε κἂν σωστὴ ἀνθρώπινη «φύση» καὶ «ὑπόσταση», οὔτε κἂν σωστὸ «σχέδιο» ἀνθρώπου, ἀλλ᾿ εἶναι μία «ἔκπτωσις» καὶ ἐκ τῶν δυό. Καὶ εἶναι «πτῶσις» καὶ «ἔκπτωσις» καὶ «ἀποτυχία» ὁ ἄνθρωπος χωρὶς τὸν Χριστό, διότι ἡ ψυχή του καὶ ὅλη ἡ ὕπαρξή του εἶναι κατὰ φύσιν χριστιανὴ (ὅπως ἔλεγαν οἱ Ἀπολογητές), χριστοκεντρικὴ καὶ χριστολογική, διότι δημιουργήθηκε κατ’ εἰκόνα τοῦ Χριστοῦ, τοῦ Θεοῦ Λόγου, καὶ ἡ κατ’ εἰκόνα τοῦ Χριστοῦ ὕπαρξή του ὑπάρχει καὶ ζεῖ τὴν ἀληθινὴ ζωή της μόνο ἐν τῇ συνεχεῖ καὶ ἀδιακόπῳ ἀγαπητικῇ σχέσει μὲ τὸν Χριστό, Αὐτὸν ποὺ εἶναι «ἀρχή, μεσότης καὶ τέλος» τοῦ ἀνθρώπου. Ὅταν τὴν εἰκόνα αὐτὴ ἐν τῇ σχέσει της μὲ τὸν Χριστὸ ἀρνεῖται ὁ ἄνθρωπος, αὐτὴ καὶ τότε δὲν ἐξαφανίζεται ἐντελῶς (ἀλλ’ εἶναι ὡς «λίνον τυφόμενος») (Ματθ. 12, 20), ὅμως ὁ ἄνθρωπος τότε ἀρνεῖται τὸν ἑαυτό του ὡς ἄνθρωπο καὶ ἐρημώνει τὴν ὕπαρξή του ἀπὸ τὴν «λογιότητά» του, ἀπὸ τὴν αὐθεντικὴ «ἀνθρωπότητά» του, βλάπτει καίρια καὶ ζημιώνει τὸν ἑαυτό του, πάσχει ὁ ἴδιος ὡς ἄνθρωπος, γίνεται «πάθος», γίνεται ἕνα «αὐτοείδωλον», ὅπως τὸ διαπιστώνουν στὴν ἐμπειρία τοὺς οἱ ἄνθρωποι ἐν τῇ Ὀρθοδόξῳ Ἐκκλησίᾳ ὅταν ἐπιστραφοῦν πρὸς τὸν Σωτήρα Χριστό: «Αὐτοείδωλον ἐγενόμην τοῖς πάθεσι τὴν ψυχήν μου βλάπτων, Οἰκτίρμων· ἀλλ’ ἐν μετανοίᾳ με παράλαβε καὶ ἐν ἐπιγνώσει ἀνακάλεσαι· μὴ γένωμαι κτῆμα, μὴ βρῶμα τοῦ ἀλλοτρίου (τοῦ διαβόλου), Σωτήρ, αὐτός με οἴκτειρον» Μέγας Κανών, Ἁγίου Ἀνδρέου Κρήτης, ᾠδὴ δ΄).\nἩ ἐμπειρία τοῦ Εὐαγγελίου, ποὺ συνεχίζεται ὡς βαθειὰ ἀνθρώπινη καὶ βαθειὰ τοῦ ἀνθρώπου ἐμπειρία τῆς Ὀρθοδόξου Ἐκκλησίας διὰ τῶν αἰώνων, μαρτυρεῖ ὅτι ὁ ἄνθρωπος δὲν μπορεῖ νὰ γίνει καὶ νὰ ὑφίσταται «αὐτόνομος», δηλαδὴ μόνος του καὶ ἀνεξαρτήτως τοῦ Θεοῦ Λόγου, μὲ τὴν «αὐτάρκειά» του, τὴν δῆθεν ἀνεξάρτητη ἀπὸ ὁποιονδήποτε «ἐλευθερία» του. Διότι ἡ διεκδίκηση ἑνὸς «αὐτόνομου» ἀνθρώπου, ἑνὸς «χωρὶς Χριστοῦ» ἀνθρώπου (Ἐφ, 2, 12, 4, 18), χάριν μίας «ἐλευθερίας» (σφετερισμένης καὶ αὐτῆς), καταντᾶ ἀναπόφευκτα στὸ ἀντίθετο: στὴν τραγικὴ ὑποδούλωση τοῦ ἀνθρώπου σὲ ἀλύτους καὶ παρα-λόγους καὶ παρα-νόμους «νόμους» (ἢ ἀπρόσωπα «στοιχεῖα» καὶ «δυνάμεις») τῆς ἁμαρτίας καὶ τῆς φθορᾶς καὶ τοῦ θανάτου καὶ τοῦ διαβόλου, μὲ ἀποτέλεσμα τὸν ἀπ-ανθρωπισμὸ τοῦ ἀνθρώπου. Ὁ ὑπαρξιακὸς «οἶκος» τοῦ ἀνθρώπου χωρὶς τὸν Χριστὸ καὶ τὴν χάρη τοῦ Πνεύματός Του μὲ τοὺς καρπούς της δὲν δύναται νὰ παραμείνει ἐπὶ πολὺ ἢ καὶ καθόλου ἄδειος («σχολάζων καὶ σεσαρωμένος», Ματθ. 12, 44), διότι, ἐπειδὴ δὲν «συνάγει» καὶ δὲν συνάγεται μετὰ τοῦ Χριστοῦ, ἕνεκα τούτου «σκορπίζεται» (Λουκ. 11, 23) καὶ διασκορπίζεται ἀπὸ τὸ «ἀκάθαρτον πνεῦμα» καὶ τὰ «ἑπτὰ ἕτερα πνεύματα πονηρότερα αὐτοῦ», καὶ γίνονται «τὰ ἔσχατα τοῦ ἀνθρώπου ἐκείνου χείρονα τῶν πρώτων» (Λουκ. 11, 26). Ὁ ἄνθρωπος χωρὶς τὴν συνεκτικὴ καὶ ἐνοποιὸ χάρη τοῦ Χριστοῦ, ποὺ εἶναι τὸ Ἅγιο Πνεῦμα, φθείρεται καὶ ἀποσυντίθεται καὶ «λεγεωνοποιεῖται», ὅπως λέγει τὸ Εὐαγγέλιο (Μαρκ. 5, 9, 15), καὶ ὅπως ἀναγκάζεται ἀπὸ τὴν τραγικὴ πραγματικότητα νὰ τὸ ὁμολογήσει ἀκουσίως ἡ ψυχανάλυση καὶ ὁ σύγχρονος ὑπαρξισμός. Ἡ διεκδίκηση τῆς «αὐτονομίας» καὶ τῆς «ἐλευθερίας» τοῦ ἀνθρώπου ἀνεξάρτητα ἀπὸ τὸν Θεάνθρωπο Χριστὸ (καὶ συχνὰ ἡ ἀναζήτηση τῆς «ἐλευθερίας» στὸ «Μηδέν») καταντᾶ νὰ εἶναι πλέον ἐλευθερία ἀπὸ τὸν ἄνθρωπο (καὶ ὄχι γιὰ τὸν ἄνθρωπο), ἐκφυλισμὸς δηλαδή, ἢ μᾶλλον ἀνθρωποκτονία καὶ αὐτοκτονία τοῦ ἀνθρώπου, ὅπως καὶ ὁ διάβολος ὑποσχεθεὶς στοὺς ἀνθρώπους τὴν «θέωση» ἀπέβη ἀνθρωποκτόνος ἐξ ἀρχῆς (Ἰω. 8, 44).\nἀπὸ τὸ Χριστός, ἀρχὴ καὶ τέλος, ἔκδοση τοῦ Ἱδρύματος Γουλανδρῆ–Χόρν, Ἀθήνα 1983, σελ. 40-44.\nΗ νηστεία κατά τον Μ.Βασίλειο\nΜέγας Βασίλειος - Δύο λόγοι για τη νηστεία\nέλα, συ ο Μόνος\nπρος εμένα τον μόνο\nγιατί, καθώς βλέπεις\nΘεέ του παντός,\nπου ξεχύνεται ακατάπαυστα\nαπό της ψυχής μου τα χείλη\nκαι πλούσια αναβλύζει\nαπ' την πηγή της καρδιάς μου.\nΕνδυμα, που αστράφτει\nκαι καταφλέγει τους δαίμονες.\nκάθαρση, που με πλένεις\nμε τ' άφθαρτα κι' άγια δάκρυα\nπου η παρουσία σου χαρίζει\nσ' όσους επισκεφθείς.\nΜα πού να κρυφτείς\nαφού πουθενά δεν υπάρχει τόπος\nΚαι γιατί να κρυφτείς\nεσύ που δεν αποστρέφεσαι κανένα\nγια να βρεθώ κι' εγώ\nστην έξοδό μου κι έπειτα απ' αυτήν στους αιώνες\nκοντά σου Αγαπημένε,\nκαι να βασιλέψω μαζί σου\nνα σε βρούν μέσα μου,\nκαι να φύγουν για πάντα,\nκαι χωρίς να το καταλάβω\nμε διάλεξες εσύ, με χώρισες απ' τον κόσμο\nθ'ανασταίνομαι και θα ζω,\nέχοντάς σε εγώ ο φτωχός\nθα πλουτίζω διαρκώς\nκαι θα γίνω πλουσιότερος\nαπ' όλους τους βασιλιάδες.\nπου όλοι οι πιστοί\nτη σέβονται και τη γνωρίζουν,\nτην προσκυνούν και τη λατρεύουν\nΆγιος Συμεών ο Νέος Θεολόγος, Ευχή Μυστική\nΚι όμως, στη δεύερη θέση αυτός ο Θεός του μυστηρίου είναι ταυτόχρονα εξαιρετικά κοντά μας, γεμίζοντας όλα τα πράγματα, όντας παντού γύρω μας και μέσα μας. Και είναι παρών, όχι απλώς σαν μια ατμόσφαιρα ή μια ανώνυμη δύναμη, αλλά μ' έναν τρόπο προσωπικό. Ο Θεός που είναι άπειρα πιο περ' από την κατανόησή μας, μας αποκαλύπτει τον εαυτό του σαν πρόσωπο· μας καλεί τον καθένα με τ' ονομά μας και μεις του απαντούμε. Ανάμεσα σε μας και τον υπέρτατο Θεό υπάρχει μια σχέση αγάπης, παρόμοια μ' εκείνη που υπάρχει ανάμεσα στον καθένα μας και στους άλλους, που μας είναι πάρα πολύ αγαπητοί. Γνωρίζουμε τους άλλους ανθρώπους μέσω της αγάπης μας γι' αυτούς και μέσω της δικής τους για μας.Έτσι είναι και με το Θεό. Με τα λόγια του Νικολάου Καβάσιλα, ο Θεός ο Βασιλιάς μας είναι:\nΑυτοί λοιπόν, είναι οι δύο «πόλοι» της εμπειρίας του ανθρώπου για το Θείο. Ο Θεός είναι και μακρύτερα από μας, και κοντύτερα σε μας, απ' ο,τιδήποτε άλλο. Και βρίσκουμε, παράδοξα, ότι αυτοί οι δύο πόλοι δεν αλληλοκαταργούνται· αντίθετα, όσο πιο πολύ μας ελκύει ο ένας «πόλος» τόσο πιο ζωντανά αποκτούμε αντίληψη του άλλου ταυτόχρονα. Προχωρώντας στην οδό, ο καθένας βρίσκει ότι ο Θεός γίνεται όλο και πιο οικείος και όλο πιο μακρινός, πολύ γνωστός και όμως άγνωστος -πολύ γνωστός στο πιο μικρό παιδί, ακατανόητος στον πιο λαμπρό θεολόγο. Ο Θεός κατοικεί σε «φως απρόσιτο», ενώ ο άνθρωπος βρίσκεται μέσα στην παρουσία του με τρυφερή εμπιστοσύνη και τον προσφωνεί σαν φίλο. Ο Θεός είναι και τέρμα και αφετηρία. Είναι ο οικοδεσπότης που μας καλωσορίζει στο τέρμα του ταξιδιού, αλλά είναι και ο σύντροφος που περπατάει δίπλα μας στο κάθε βήμα πάνω στην Οδό. Όπως το θέτει ο Νικόλαος Καβάσιλας, «Αυτός είναι και το πανδοχείο όπου ξεκουραζόμαστε για μια νύχτα και το οριστικό τέρμα του ταξιδιού μας». Μυστήριο, κι όμως πρόσωπο· ας δούμε αυτές τις δύο όψεις με τη σειρά.\n"Ο Ορθόδοξος Δρόμος"\nΕκείνον που είδε πρώτη φορά τον κόσμο,\nπου τον δημιούργησε...\nΕκείνον που συνάντησε ο Μωυσής,\nπου φώτισε τους Προφήτες\nκαι στη γη κατέβηκε...\nΕκείνον που έγινε ό, τι έπλασε,\nκαι στους ουρανούς ανέβηκε...\nΕκείνον που φώτισε τους Αποστόλους,\nπου δρόσιζε τη λάβα\nκαι έκανε χαρά το μαρτύριο...\n“Εκείνον”, τον Θεό,\nμπορώ κι εγώ, ο αμαρτωλός\nΝα Τον έχω Φίλο!\nΣε όλα κοντά,\nέτοιμο πάντα να με ακούσει\nκαι να με δεχτεί\nνα ξεχάσει –την Παντογνωσία Του και -\nαμέσως τα λάθη και τα πάθη μου.\nΜπορώ-Εκείνος μου το χάρισε-\nΝα Του μιλώ, να Τον δοξάζω,\nνα Τον υμνώ και να Του μοιάζω.\nΑνώριμη άρνηση κι απόφαση,\nΠόσο μικρή, η μεγάλη μου πρόφαση\nαδυναμίας; Δύναμη καν ’την Κύριε\nκαι γνήσια κατάφαση.\nΕτικέτες ΗΔΥΣΜΕΝΟΣ ΛΟΓΟΣ, ΛΟΓΟΤΕΧΝΗΜΑΤΑ\nή Γραμματική ημών - και - των Γραμματέων\nΣε ελέγξανε, τους απάντησες.\nΣε διέβαλαν, τους διέψευσες.\nΣε μαστίγωσαν, τους ευλόγησες.\nΣε σταυρώσανε, τους συγχώρεσες.\nΣε σκοτώσανε, Αναστήθηκες!\nΣε σκοτώσανε, τους Ανέστησες!\nΌπου "τους",είναι και "μας"\nΚαι "τους" είναι και "με"\nείναι και "σε", είναι και "tous".\nΣε μισήσανε, τους αγάπησες.\nΣε διαγράψανε, τους προσκάλεσες.\nΣε πολεμήσαν, τους ενίκησες\nΣε εδίωξαν, αντιστάθηκες\nΑόριστος και Ενεστώς.\nΧθες και σήμερον και εις τους αιώνας...\nΌπου "Σε" και η Νύμφη σου\nκαι όσοι σε μαρτύρτησαν\nΣε όλα έδειξες τη σοφία, τη δύναμη\nκαι την παντοδυναμία\nτης αγάπης -Σου-.\nΟ θάνατος ως κέρδος...για τον Σωκράτη\nἘννοήσωμεν δὲ καὶ τῇδε ὡς πολλὴ ἐλπίς ἐστιν ἀγαθὸν\nαὐτὸ εἶναι. δυοῖν γὰρ θἄτερόν ἐστιν τὸ τεθνάναι· ἢ γὰρ\nοἷον μηδὲν εἶναι μηδὲ αἴσθησιν μηδεμίαν μηδενὸς ἔχειν τὸν\nτεθνεῶτα, ἢ κατὰ τὰ λεγόμενα μεταβολή τις τυγχάνει\nοὖσα καὶ μετοίκησις τῇ ψυχῇ τοῦ τόπου τοῦ ἐνθένδε εἰς\nἄλλον τόπον. καὶ εἴτε δὴ μηδεμία αἴσθησίς ἐστιν ἀλλ’\n[40d] οἷον ὕπνος ἐπειδάν τις καθεύδων μηδ’ ὄναρ μηδὲν ὁρᾷ, θαυ-\nμάσιον κέρδος ἂν εἴη ὁ θάνατος ―ἐγὼ γὰρ ἂν οἶμαι, εἴ τινα\nἐκλεξάμενον δέοι ταύτην τὴν νύκτα ἐν ᾗ οὕτω κατέδαρθεν\nὥστε μηδὲ ὄναρ ἰδεῖν, καὶ τὰς ἄλλας νύκτας τε καὶ ἡμέρας\nτὰς τοῦ βίου τοῦ ἑαυτοῦ ἀντιπαραθέντα ταύτῃ τῇ νυκτὶ δέοι\nσκεψάμενον εἰπεῖν πόσας ἄμεινον καὶ ἥδιον ἡμέρας καὶ\nνύκτας ταύτης τῆς νυκτὸς βεβίωκεν ἐν τῷ ἑαυτοῦ βίῳ, οἶμαι\nἂν μὴ ὅτι ἰδιώτην τινά, ἀλλὰ τὸν μέγαν βασιλέα εὐαριθμή-\n[40e] τους ἂν εὑρεῖν αὐτὸν ταύτας πρὸς τὰς ἄλλας ἡμέρας καὶ\nνύκτας― εἰ οὖν τοιοῦτον ὁ θάνατός ἐστιν, κέρδος ἔγωγε\nλέγω· καὶ γὰρ οὐδὲν πλείων ὁ πᾶς χρόνος φαίνεται οὕτω\nδὴ εἶναι ἢ μία νύξ. εἰ δ’ αὖ οἷον ἀποδημῆσαί ἐστιν ὁ\nθάνατος ἐνθένδε εἰς ἄλλον τόπον, καὶ ἀληθῆ ἐστιν τὰ\nλεγόμενα, ὡς ἄρα ἐκεῖ εἰσι πάντες οἱ τεθνεῶτες, τί μεῖζον\nἀγαθὸν τούτου εἴη ἄν, ὦ ἄνδρες δικασταί; εἰ γάρ τις\n[41a] ἀφικόμενος εἰς Ἅιδου, ἀπαλλαγεὶς τουτωνὶ τῶν φασκόντων\nδικαστῶν εἶναι, εὑρήσει τοὺς ὡς ἀληθῶς δικαστάς, οἵπερ\nκαὶ λέγονται ἐκεῖ δικάζειν, Μίνως τε καὶ Ῥαδάμανθυς καὶ\nΑἰακὸς καὶ Τριπτόλεμος καὶ ἄλλοι ὅσοι τῶν ἡμιθέων δίκαιοι\nἐγένοντο ἐν τῷ ἑαυτῶν βίῳ, ἆρα φαύλη ἂν εἴη ἡ ἀποδημία;\nἢ αὖ Ὀρφεῖ συγγενέσθαι καὶ Μουσαίῳ καὶ Ἡσιόδῳ καὶ\nὉμήρῳ ἐπὶ πόσῳ ἄν τις δέξαιτ’ ἂν ὑμῶν; ἐγὼ μὲν γὰρ\nπολλάκις ἐθέλω τεθνάναι εἰ ταῦτ’ ἔστιν ἀληθῆ. ἐπεὶ\n[41b] ἔμοιγε καὶ αὐτῷ θαυμαστὴ ἂν εἴη ἡ διατριβὴ αὐτόθι, ὁπότε\nἐντύχοιμι Παλαμήδει καὶ Αἴαντι τῷ Τελαμῶνος καὶ εἴ τις\nἄλλος τῶν παλαιῶν διὰ κρίσιν ἄδικον τέθνηκεν, ἀντιπαρα-\nβάλλοντι τὰ ἐμαυτοῦ πάθη πρὸς τὰ ἐκείνων ―ὡς ἐγὼ οἶμαι,\nοὐκ ἂν ἀηδὲς εἴη― καὶ δὴ τὸ μέγιστον, τοὺς ἐκεῖ ἐξετάζοντα\nκαὶ ἐρευνῶντα ὥσπερ τοὺς ἐνταῦθα διάγειν, τίς αὐτῶν σοφός\nἐστιν καὶ τίς οἴεται μέν, ἔστιν δ’ οὔ. ἐπὶ πόσῳ δ’ ἄν τις,\nὦ ἄνδρες δικασταί, δέξαιτο ἐξετάσαι τὸν ἐπὶ Τροίαν ἀγαγόντα\n[41c] τὴν πολλὴν στρατιὰν ἢ Ὀδυσσέα ἢ Σίσυφον ἢ ἄλλους\nμυρίους ἄν τις εἴποι καὶ ἄνδρας καὶ γυναῖκας, οἷς ἐκεῖ\nδιαλέγεσθαι καὶ συνεῖναι καὶ ἐξετάζειν ἀμήχανον ἂν εἴη\nεὐδαιμονίας; πάντως οὐ δήπου τούτου γε ἕνεκα οἱ ἐκεῖ\nἀποκτείνουσι· τά τε γὰρ ἄλλα εὐδαιμονέστεροί εἰσιν οἱ ἐκεῖ\nτῶν ἐνθάδε, καὶ ἤδη τὸν λοιπὸν χρόνον ἀθάνατοί εἰσιν, εἴπερ\nγε τὰ λεγόμενα ἀληθῆ.\nἈλλὰ καὶ ὑμᾶς χρή, ὦ ἄνδρες δικασταί, εὐέλπιδας εἶναι\nπρὸς τὸν θάνατον, καὶ ἕν τι τοῦτο διανοεῖσθαι ἀληθές, ὅτι\n[41d] οὐκ ἔστιν ἀνδρὶ ἀγαθῷ κακὸν οὐδὲν οὔτε ζῶντι οὔτε τελευ-\nτήσαντι, οὐδὲ ἀμελεῖται ὑπὸ θεῶν τὰ τούτου πράγματα·\nοὐδὲ τὰ ἐμὰ νῦν ἀπὸ τοῦ αὐτομάτου γέγονεν, ἀλλά μοι\nδῆλόν ἐστι τοῦτο, ὅτι ἤδη τεθνάναι καὶ ἀπηλλάχθαι πρα-\nγμάτων βέλτιον ἦν μοι. διὰ τοῦτο καὶ ἐμὲ οὐδαμοῦ ἀπέτρεψεν\nτὸ σημεῖον, καὶ ἔγωγε τοῖς καταψηφισαμένοις μου καὶ τοῖς\nκατηγόροις οὐ πάνυ χαλεπαίνω. καίτοι οὐ ταύτῃ τῇ διανοίᾳ\nκατεψηφίζοντό μου καὶ κατηγόρουν, ἀλλ’ οἰόμενοι βλάπτειν·\n[41e] τοῦτο αὐτοῖς ἄξιον μέμφεσθαι. τοσόνδε μέντοι αὐτῶν\nδέομαι· τοὺς ὑεῖς μου, ἐπειδὰν ἡβήσωσι, τιμωρήσασθε, ὦ\nἄνδρες, ταὐτὰ ταῦτα λυποῦντες ἅπερ ἐγὼ ὑμᾶς ἐλύπουν, ἐὰν\nὑμῖν δοκῶσιν ἢ χρημάτων ἢ ἄλλου του πρότερον ἐπι-\nμελεῖσθαι ἢ ἀρετῆς, καὶ ἐὰν δοκῶσί τι εἶναι μηδὲν ὄντες,\nὀνειδίζετε αὐτοῖς ὥσπερ ἐγὼ ὑμῖν, ὅτι οὐκ ἐπιμελοῦνται ὧν\nδεῖ, καὶ οἴονταί τι εἶναι ὄντες οὐδενὸς ἄξιοι. καὶ ἐὰν\n[42a] ταῦτα ποιῆτε, δίκαια πεπονθὼς ἐγὼ ἔσομαι ὑφ’ ὑμῶν αὐτός\nτε καὶ οἱ ὑεῖς. ἀλλὰ γὰρ ἤδη ὥρα ἀπιέναι, ἐμοὶ μὲν\nἀποθανουμένῳ, ὑμῖν δὲ βιωσομένοις· ὁπότεροι δὲ ἡμῶν\nἔρχονται ἐπὶ ἄμεινον πρᾶγμα, ἄδηλον παντὶ πλὴν ἢ\nΠλάτωνος, Απολογία Σωκράτους, 40c–42a\nΗ Ζωή μας, Επισκόπου Διοκλείας Καλλίστου Ware\nΑς φανταστούμε την ανθρώπινη ύπαρξη ως ένα βιβλίο. Οι περισσότεροι άνθρωποι θεωρούν την παρούσα ζωή ως το κύριο θέμα, το πραγματικό κείμενο, ενώ την μέλλουσα –αν όντως πιστεύουν πως υπάρχει κάποια μέλλουσα ζωή- την θεωρούν το πολύ ως ένα παράρτημα αυτού του βιβλίου. Η γνήσια όμως χριστιανική στάση είναι ακριβώς η αντίθετη. Η παρούσα ζωή δεν είναι στην πραγματικότητα παρά ο πρόλογος, η εισαγωγή, ενώ η μέλλουσα ζωή είναι αυτή που αποτελεί το κυρίως θέμα. Η στιγμή του θανάτου δεν υποδηλώνει το τέλος του βιβλίου, αλλά την αρχή του πρώτου κεφαλαίου.\nΕπισκόπου Διοκλείας Καλλίστου Ware.\nΕτικέτες ΚΑΤΗΧΗΣΕΙΣ, ΛΟΓΟΙ\nΠρόγραμμα ακολουθιών β' δεκαπενθήμερου Ιουνίου 2012\nΚυριακή 17.06.2012: Όρθρος & Θεία Λειτουργία, 08.00-10.15\nΔευτέρα 18.06.2012: Όρθρος & Θεία Λειτουργία, Αποστ. Ιούδα 22.00-00.15\nΠαρασκευή 22.06.2012: Όρθρος & Θεία Λειτουργία 22.00-00.15\nΠέμπτη 28.06.2012: Όρθρος & Θεία Λειτουργία, Αποστ. Πέτρου & Παύλου 21.30-00.30\nΠαρασκευή 29.06.2012: Όρθρος & Θεία Λειτουργία, Αγίων Αποστόλων 22.00-00.15\nΘάνατος, Μητροπολίτης Αντώνιος Bloom\nΟ θάνατος είναι η λυδία λίθος της στάσης μας απέναντι στη ζωή. Οι άνθρωποι που φοβούνται τον θάνατο, φοβούνται και τη ζωή. Είναι αδύνατο να μη φοβάσαι τη ζωή, με όλη την περιπλοκότητα και τους κινδύνους που περικλείει, αν φοβάσαι τον θάνατο…\nKatyusha - Original Version\nΠρόγραμμα ακολουθιών β' δεκαπενθήμερου Ιουνίου 201...


Τούρκοι και Αζέροι μετανάστες αναζητούν Αρμένιους σε Βιέννη και Λυών (VIDEO) - GRTimes.gr Τούρκοι και Αζέροι μετανάστες αναζητούν Αρμένιους σε Βιέννη και Λυών (VIDEO) - GRTimes.gr\nΤούρκοι και Αζέροι μετανάστες αναζητούν Αρμένιους σε Βιέννη και Λυών (VIDEO)\n#Tags: Αζέροι | Αρμένιοι | Βιέννη | Επεισόδια | Λυών | Τούρκοι\nΔιεθνή, Κοινωνία | 30/10/2020 | 12:15\nΗ εικόνα δεκάδων Τούρκων μεταναστών στη Λυών της Γαλλίας, οι οποίοι ξεχύθηκαν στους δρόμους, μαζί με Αζέρους μετανάστες, αναζητώντας Αρμένιους και τα ανησυχητικά επεισόδια που σημειώθηκαν στην Βιέννη όπου Τούρκοι συγκρούστηκαν με αστυνομικούς ενώ έψαχναν Αρμένιους είναι δείγματα χαρακτηριστικά μια κατάστασης που διαμορφώνεται γενικότερα στην Ευρώπη.\nH ρητορική της Τουρκίας και του προέδρου Ρετζέπ Ταγίπ Ερντογάν, εναντίον της Γαλλίας και της Ευρώπης γενικότερα ενισχύει αυτό το διογκούμενο κύμα που στρέφεται κατά και του ευρωπαϊκού τρόπου ζωής.\nΣύμφωνα με τα γαλλικά ΜΜΕ, περίπου 150 Τούρκοι επιτέθηκαν σε γειτονιές της Λυών, όπου κατοικούν Αρμένιοι, ενώ έχει αναρτήσει σχετικό βίντεο στο Twitter ο τουρκικός ιστότοπος «DuvaR english».\nΤο πρωί της Τετάρτης, Αρμένιοι πολίτες διαδήλωσαν στο αυτοκινητόδρομο που οδηγούν στην Βαλένθια και τη Βιέννη, εκφράζοντας την οργή τους ενάντια στην επιθετικότητα του Αζερμπαϊτζάν και της Τουρκίας κατά του Ναγκόρνο Καραμπάχ. Μια ομάδα Τούρκων επιτέθηκε στους διαδηλωτές με σφυριά και μαχαίρια με αποτέλεσμα, πάνω από δέκα άτομα να τραυματιστούν, ανάμεσά τους κι ένα παιδί. Η συνέχεια ήρθε με το σκοτάδι, και εν μέσω απαγόρευσης της κυκλοφορίας που έχει τεθεί σε εννέα μεγάλες πόλεις της Γαλλίας, ανάμεσά τους και η Λυών- περίπου 150 Τούρκοι ξεχύθηκαν στους δρόμους κι άρχισαν να εκτοξεύουν απειλές σε βάρος των Αρμενίων φωνάζοντας «Αλλάχου Ακμπάρ» και «Πού είναι οι Αρμένιοι;».\nΤούρκοι ξεχύθηκαν στους δρόμους και στη Βιέννη\nÇa soir, à #Vienne, des #Turcs mènent une expédition punitive à la recherche d’#Armeniens, dans la ville.\nIls croisent et agressent un équipage de la @PoliceNat38.\nNos collègues ont encore fait preuve de sang-froid et de courage face à 150 individus surexcités.#confinement pic.twitter.com/WYizppJHwk\n— Commissaires de police – SICP (@SICPCommissaire) October 28, 2020\nΣύμφωνα με εικόνες που μεταδόθηκαν από την πρωτεύουσα της Αυστρίας, ανάλογα επεισόδια με Τούρκους μετανάστες να εισβάλουν σε συνοικίες που διαμένουν οικογένειες Αρμενίων, σημειώθηκαν και στη Βιέννη. Όπως ανέφεραν τοπικές πηγές, οι Τούρκοι φώναζαν ότι θέλουν να διώξουν τους Αρμένιους, όπως το 1915 και επιτέθηκαν σε δυνάμεις της Αστυνομίας.\n«Οι εργαζόμενοι των ΚΔΑΠ-ΜΕΑ είναι υγειονομική βόμβα» Ελλάδα ,Κορωνοϊός ,Σημαντικά\nΒΕΘ: Πρόταση για rapid tests στην Κρυσταλλοπηγή\nFedHATTA: Παράταση του «Τουρισμός για όλους»\nΠαναγιωτόπουλος: Πρόωρη η συζήτηση για άρση του lockdown


Η Porsche, το τζιπ και η μεζονέτα των 530 τ.μ. στην Εκάλη και η απάντηση του κ. Νίκου Παπανδρέου « Κάδος Ανατύπωσης\n« Μετατρέπουν καρδιές γουρουνιών σε… ανθρώπινες!\nΥποβρύχια πλάνα από τα νησιά Φίτζι και Τόνγκα »\nΟ αδελφός του πρώην πρωθυπουργού μέχρι πριν από περίπου έναν χρόνο έμενε σε διαμέρισμα 150 τ.μ. στα Βριλήσσια. Μετά τη μετακόμισή του στην Εκάλη στην αχανή βίλα των 530 τ.μ., στην οποία κατοικούσε ο πρώην ιδιοκτήτης της μουσικοσυνθέτης Φοίβος, απολαμβάνει πλέον μαζί με τη σύζυγό του κυρία Αλεξία Κληρονόμου και τα δυο τους παιδιά τις χάρες μιας υπεράνετης, υγιεινής, λουσάτης και απολύτως ήρεμης ρουτίνας, η ησυχία της οποίας ενίοτε διασπάται από τον βρυχηθμό του μοτέρ μιας χρυσαφί Porsche Carrera\nόταν αυτή εξέρχεται δυναμικά από το υπόγειο πάρκινγκ της έπαυλης. Το αυτοκίνητο χρησιμοποιείται για τις μετακινήσεις του ζεύγους τα Σαββατοκύριακα, ενώ τις καθημερινές ο οδηγός μεταφέρει ένα εκ των παιδιών σε βρετανικό ιδιωτικό εκπαιδευτήριο των βορείων προαστίων, που παρέχει τις υπηρεσίες του τιμολογώντας τους γονείς με τα ακριβότερα δίδακτρα στη χώρα, ύψους 12.000 ευρώ ετησίως. Παράλληλα, ένα ακόμα πολυτελές αυτοκίνητο ημιτζιποειδούς χαρακτήρα με κίνηση στους τέσσερις τροχούς, μάρκας BMW,\nχρησιμοποιείται κατά προτεραιότητα από τη σύζυγο του Νίκου Παπανδρέου για τις μετακινήσεις της. Τόσο, όμως, η BMW -αξίας περίπου 40.000 ευρώ- όσο και η Porsche, που εκτιμάται πάνω κάτω σε 180.000 ευρώ, ανήκουν σε εταιρείες χρονομίσθωσης, στην Olympic S.A. και στην Alpha Leasing, αντίστοιχα. Όμως το ζήτημα που τίθεται από όσους τον βλέπουν να μετακινείται με αυτά τα πολυτελή αυτοκίνητα δεν είναι σε ποιον εμφανίζονται να ανήκουν. Είναι το ότι κυκλοφορεί εν μέσω κρίσης με αυτά, επιδεικνύοντας προκλητικά ένα πλουσιοπάροχο επίπεδο διαβίωσης τη στιγμή που χιλιάδες συμπατριώτες του πουλούν κοψοχρονιά ή παραδίδουν αθρόα τις πινακίδες από τις δικές τους σακαράκες. Ο προβληματισμός, ακόμα και των γειτόνων του, εντοπίζεται στο αισθητικό και το ηθικό μέρος αυτής της συμπεριφοράς. Όσο για το ιδιοκτησιακό μέρος, εφόσον τα συγκεκριμένα αυτοκίνητα είναι δανεικά τόσο το χειρότερο γιατί, πέρα από κακό τάιμινγκ, αποτελούν ένδειξη μιας παρωχημένης γιάπικης επιλογής που περιφρονεί τις τσεκουρωμένες συνθήκες διαβίωσης που βιώνουν μαζικά οι γονατισμένοι από τα δάνειά τους Έλληνες πολίτες.\nΠαρόμοια ισχύουν πολλαπλασιαστικά και για την επιλογή μίσθωσης του συγκεκριμένου προνομιούχου σπιτιού, που αγγίζει τα όρια της χλιδής. Πρόκειται για ένα υπερπολυτελές ακίνητο, το οποίο έχει τη δική του ιστορία. Το οικόπεδο στο οποίο έχει χτιστεί ανήκε στο σωματείο «Φίλοι της Αστυνομίας Αθηνών» και αγοράστηκε από την οικογένεια Αθανασοπούλου – αποκλειστικών αντιπροσώπων των γνωστών ηχητικών συστημάτων Bang & Olufsen. Η συγκεκριμένη οικογένεια κατασκεύασε εκεί, πριν από περίπου 10 χρόνια, συγκρότημα τριών ανεξάρτητων κατοικιών. Η μία εξ αυτών πουλήθηκε το 2001 στον γνωστό Έλληνα συνθέτη Φοίβο Τασσόπουλο αντί 220.000.000 δραχμών, σύμφωνα με το συμβόλαιο αγοράς. Η δεύτερη κατοικία, που συνορεύει με αυτή που μισθώνει ο Νίκος Παπανδρέου, αγοράστηκε από τον ορθοπεδικό Γεώργιο Σάπκα και η τρίτη από τον πολιτικό μηχανικό Ιωάννη Κουκούτση. Τον Οκτώβριο του 2010 ο Φοίβος Τασσόπουλος πούλησε το ακίνητό του αντί 1.300.000 ευρώ, σύμφωνα με την τιμή που αναγράφεται στα συμβόλαια. Ο επιχειρηματίας που το αγόρασε με τη σειρά του το νοίκιασε στον Νίκο Παπανδρέου με τον οποίο διατηρεί φιλικές σχέσεις. Διέμεναν μάλιστα κατά το πρόσφατο παρελθόν στην ίδια πολυκατοικία στα Βριλήσσια. Η πολυτελής οικία στην οποία κατοικεί η οικογένεια του Νίκου έχει εμβαδόν 529,50 τ.μ. και χωρίζεται σε τρία επίπεδα. Στην μπροστινή πλευρά έχει δημιουργηθεί πισίνα, ενώ στην πίσω υπάρχει διαμορφωμένος υπαίθριος χώρος με κατασκευή μπάρμπεκιου. Σύμφωνα με τους ειδικούς της αγοράς, το ενοίκιο της κατοικίας υπολογίζεται με τα σημερινά δεδομένα από 5.000 έως 6.000 ευρώ, ενώ η τιμή αγοράς της υπολογίζεται περίπου στα 3.000.000 ευρώ.\nΠαρότι όμως έχουν εκδοθεί με επιτυχία οκτώ βιβλία του, ένα εκ των οποίων έχει μεταφραστεί σε αρκετές γλώσσες, έχει υπογράψει το σενάριο μιας ταινίας, ετοιμάζει μια άλλη για τον Μίκη Θεοδωράκη και αρθρογραφεί σε ελληνικά, αμερικανικά και καναδικά περιοδικά, πάλι με πρόχειρους υπολογισμούς δύσκολα εξασφαλίζει τα προς το ζην που καλύπτουν τα τρέχοντα έξοδά του, μια και, όπως ο ίδιος αφήνει να διαρρεύσει, τις άτυπες διπλωματικές αποστολές και συναντήσεις του τις προσφέρει αμισθί. Αμισθί μεν για τον ίδιο, αλλά όχι ενίοτε και ανέξοδα για το Ελληνικό Δημόσιο. Όπως εκείνη τη ζεστή βραδιά του περασμένου καλοκαιριού στον εξωτερικό χώρο της αίθουσας «Αρίων» του «Αστέρα» Βουλιαγμένης, όταν γύρω από τέσσερις μεγαλοπρεπείς ροτόντες περίπου 30 Άραβες επιχειρηματίες, παρόντος του εμίρη του Κατάρ, Χαμάντ μπιν Χαλίφα αλ Θάνι, κρέμονταν από τα χείλη του φερόμενου ως οικοδεσπότη Νίκου Παπανδρέου.\nΣτο Νησί των Ανέμων κυριολεκτικά παρελαύνει όλο το διεθνές jet set, σε μια άνευ προηγουμένου επίδειξη πλούτου και χλιδής. Ολιγάρχες, πανίσχυροι επιχειρηματίες, σταρ του Χόλιγουντ, λικνίζονται σε μπιτάτους θερινούς ρυθμούς συντονισμένοι με τον σπινθηροβόλο αφρό της άφθονης ροής εκλεκτής σαμπάνιας στις μυκονιάτικες παραλίες. Ανάμεσά τους και ο αδελφός του πρωθυπουργού μιας χώρας σε βαθύτατη κρίση. Στο μεταξύ, στην αρχή του καλοκαιριού ο Νίκος Παπανδρέου είχε παραστεί σε μια ακόμα κοινωνική εκδήλωση Λιβανέζου επιχειρηματία, με τον οποίο συνδέεται με στενούς οικογενειακούς δεσμούς. Παραβρέθηκε στη βάπτιση της εγγονής του Τζορτζ Χάλακ στην Αγία Μαρίνα στην Εκάλη, καθώς ο ελληνικής καταγωγής επιχειρηματίας διατηρούσε μακρά φιλία με τον αείμνηστο Ανδρέα Παπανδρέου τη δεκαετία του ’80 και υπήρξε δανειστής του για την αγορά της κατοικίας στην Εκάλη. Ήταν η εποχή που το όνομα του Τζορτζ Χάλακ είχε συνδεθεί με την περίφημη αγορά του αιώνα, αν και ο ίδιος ποτέ δεν παραδέχτηκε τη σχέση του με τον χώρο της βιομηχανίας όπλων. Στο πλαίσιο αυτών των προσκλήσεων και της αποδοχής τους ενισχύεται από τους πολιτικούς αντιπάλους της οικογένειας Παπανδρέου η φιλολογία περί της γυναικός του Καίσαρα, που επεκτείνεται και στην εντιμότητα των λοιπών μελών μιας πολιτικής δυναστείας.\nΗ ζωηρή ενασχόληση του κ. Παπανδρέου με τον απαιτητικό χώρο των επιχειρήσεων δεν φάνηκε να αποτελεί τροχοπέδη για τις συγγραφικές του επιδόσεις και τις συνακόλουθες θετικές κριτικές που αποσπούσαν. Συγκεκριμένα, τον Ιούλιο του 2003 εισέρχεται στο διοικητικό συμβούλιο μιας ακόμα επιχείρησης με δεσπόζουσα θέση στην ελληνική αγορά. Αυτή τη φορά, στον κλάδο της φιλοξενίας και του τουρισμού. Ο αναγνωρισμένος πλέον συγγραφέας εκλέγεται μη εκτελεστικό και ανεξάρτητο μέλος στη διοίκηση της Εταιρείας Ελληνικών Ξενοδοχείων ΛΑΜΨΑ Α.Ε., στην ιδιοκτησία της οποίας βρίσκεται το εμβληματικό ξενοδοχείο «Μεγάλη Βρετανία». Η εκλογή του κ. Παπανδρέου στο διοικητικό συμβούλιο της ΛΑΜΨΑ έγινε τέσσερις μήνες μετά την πλήρη ανακαίνιση και τον εκσυγχρονισμό του ξενοδοχείου, κατατάσσοντάς το υψηλά στη σχετική λίστα των πολυτελών καταλυμάτων. Η ανάληψη της διακυβέρνησης της χώρας από το ΠΑΣΟΚ τον Οκτώβριο του 2009 ταυτίζεται χρονικά με την αποχώρηση του αδερφού του τότε νεοεκλεγέντα πρωθυπουργού από την παραπάνω θέση. Παρ’ όλα αυτά, επί σχεδόν πέντε χρόνια το όνομα του κ. Παπανδρέου φιγούραρε δίπλα σε αυτό του πρώην Αμερικανού πρεσβευτή στην Αθήνα Τόμας Μίλερ, ως μέλη και οι δύο της διοίκησης της «Μεγάλης Βρετανίας». Η σημαντική πείρα που αποκτήθηκε όλα αυτά τα χρόνια και η συστηματική τριβή στα ενδιαφέροντα πεδία επιχειρηματικότητας οδηγούν τον Νίκο Παπανδρέου τον Σεπτέμβριο του 2010 στη σύσταση μιας μονοπρόσωπης εταιρείας περιορισμένης ευθύνης με οικονομικό και καλλιτεχνικό προσανατολισμό. Η Top Cultural and Financial Firm, επί της λεωφόρου Συγγρού, παρέχει συμβουλές και εκπονεί μελέτες οικονομικού και επιχειρηματικού χαρακτήρα. Επιπλέον, αναλαμβάνει τη μελέτη και διεκπεραίωση όλου του πλέγματος ενεργειών ώστε μία επιχείρηση να είναι βιώσιμη στις παρούσες συνθήκες. Η εταιρεία του κ. Παπανδρέου, εκτός της εκπόνησης επενδυτικών προγραμμάτων για ανέγερση, διαχείριση και εκμετάλλευση κτιριακών εγκαταστάσεων, βάσει του καταστατικού της, μπορεί να αναπτύσσει συνεργασίες με θεατρικούς και κινηματογραφικούς παραγωγούς με στόχο τη δημιουργία παραστάσεων και ταινιών. Το επιχειρηματικό εγχείρημα του κ. Παπανδρέου έρχεται να καλύψει την αποτυχία της Best Financial Consulting Firm, μιας επιχειρηματοοικονομικής εταιρείας που σύστησε ο ίδιος με τη σύζυγό του και η οποία δεν λειτούργησε λόγω μη καταβολής του αρχικού μετοχικού κεφαλαίου.\nΌπως πάντως κι αν έχουν τα επιχειρηματικά εγχειρήματα του Νίκου Παπανδρέου, αυτά δεν σχετίζονται ούτε με το συγγραφικό του έργο ούτε με την πολιτική. Ο ίδιος, εξάλλου, είναι σε ρήξη με την τελευταία προς όφελος ενδεχομένως υπαρξιακών αναζητήσεων, άλλων ενδιαφερόντων και επιλογών. Ως συγγραφέας την έχει περιγράψει σαν ωμό κτήνος κρυμμένο σε λαβυρινθώδεις ατραπούς. Την έχει, δε, αναγορεύσει, προς μόνιμο βάσανο του ενεργού πολιτικά αδελφού του, σε αιώνιο αντίπαλο. «Η πολιτική», γράφει, «είναι ο εχθρός της οικογένειας. Μια αντίπαλη δύναμη. Κάποια στιγμή η αγάπη, όσο δυνατή κι αν είναι, ζαρώνει και κρύβεται στη γωνία, ενώ η πολιτική, ολόγυμνη και ιδρωμένη, εισβάλλει στη σκηνή σαν Μινώταυρος». Ωστόσο, αν η πολυσχιδής δραστηριότητα και η αυτόνομη κινητικότητα του συγγραφέα Νίκου Παπανδρέου κρίνεται πολιτικά θεμιτή, αθέμιτες είναι από ηθική άποψη η αδικαιολόγητη χλιδάτη διαβίωσή του και η δημόσια συμπεριφορά του σε εποχή κοινωνικής απόγνωσης εξαιτίας της κρίσης. Και αν ο πολιτικός αδελφός του νιώθει την υποχρέωση να βάζει το χέρι του στη φωτιά για την εντιμότητα των συγγενών του, αυτό δεν σημαίνει ότι δεν υπάρχει καπνός ερωτημάτων που θολώνει τον δημόσιο διάλογο.\nΣε ό,τι αφορά, τώρα, την πλευρά Νίκου Παπανδρέου, σε ορισμένα μπλογκ διακινείται κείμενο που φέρεται ως απάντησή του στο δημοσίευμά μας, σύμφωνα με την οποία ο αδελφός του προέδρου του ΠΑΣΟΚ υποστηρίζει ότι κανένα από αυτά τα περιουσιακά στοιχεία δεν του ανήκει και, παράλληλα, αναρωτιέται για το πώς θα έπρεπε να ζει «ως αδερφός, γιος, εγγονός –διαλέξτε και πάρτε- πρωθυπουργού». Το Πρώτο Θέμα δημοσιεύει αυτούσια τη φερόμενη σε μπλογκ ως απάντηση του Νίκου Παπανδρέου προς την εφημερίδα και, καθώς φαίνεται ότι προκύπτουν νέα ενδιαφέροντα ερωτήματα, θα επανέλθει…\nΕδώ και ενάμισι χρόνο περίπου διάφορα μπλογκ και εφημερίδες ασχολούνται επιμελώς με το πρόσωπό μου, χωρίς φυσικά να προσκομίζουν στοιχεία. Το σημερινό εξώφυλλο είναι στην ίδια γραμμή με τα μπλογκ. Μόνο σκοπό που έχουν είναι -υποθέτω- να αποτελειώσουν δια της λασπολογίας, το επώνυμο «Παπανδρέου» μια και καλή.\nΜάλιστα γνωρίζω ότι έχετε ή είχατε στα χέρια σας, σας το έφερε «δημοσιογράφος», αντίγραφο του ενοικιαστηρίου του σπιτιού. Μεγάλη αμαρτία φαίνεται να διαμένω στην Εκάλη! Που θα προτιμούσατε; Στο πατρικό στο Π Ψυχικό; Στο Καστρί του παππού; Σε ποιά μαγαζιά επιτρέπεται να πηγαίνω; Με τι αμάξι να κυκλοφορώ και με πόσα κυβικά; Τι ποτό επιτρέπεται να πίνω ως αδερφός (γιος, εγγονός –διαλέξτε και πάρτε) πρωθυπουργού; Ρετσίνα; Κρασί ελληνικό; Αν είναι ιταλικό; Γαλλικό; Από Χιλή; Σε ποιές χώρες μπορώ να ταξιδεύω; Και με ποιά εταιρεία; Και σε ποιά θέση; Τσιγάρο; Τι μάρκα;\nThis entry was posted on 25/01/2012 στις 11:38\tand is filed under Ελλάδα, Ενημέρωση. Με ετικέτα: BMW, τζιπ, Εκάλη, Η Porsche το τζιπ και η μεζονέτα των 530 τ.μ. στην Εκάλη, Νίκος Παπανδρέου, απάντηση του κ. Νίκου Παπανδρέου, Porsche. You can follow any responses to this entry through the RSS 2.0 feed. You can leave a response, ή trackback from your own site.


MarineTimes: Ποσειδώνια: Νέα και καθιερωμένα ναυτιλιακά κέντρα παρουσιάζουν προϊόντα και υπηρεσίες\nΠοσειδώνια: Νέα και καθιερωμένα ναυτιλιακά κέντρα παρουσιάζουν προϊόντα και υπηρεσίες\nΥπό αυτές τις συνθήκες, τα παραδοσιακά ναυτιλιακά κέντρα της Άπω Ανατολής στο Χονγκ Κονγκ και τη Σιγκαπούρη αξιοποιούν ήδη τη στροφή της παγκόσμιας οικονομικής δραστηριότητας προς ανατολάς, προσφέροντας περισσότερες εναλλακτικές στους πλοιοκτήτες και εντείνοντας τον ανταγωνισμό μεταξύ των παγκόσμιων παρόχων υπηρεσιών στον ναυπηγικό και ναυτιλιακό τομέα.\nΑλλά και εγγύτερα, στη Μέση Ανατολή, χαρακτηριστικό παράδειγμα τέτοιων νέων επιβλητικών project είναι το τεράστιο ναυπηγείο αξίας 5,2 δισ. δολαρίων της International Maritime Industries (IMI) στη Σαουδική Αραβία, το οποίο αναδύεται κυριολεκτικά μέσα από την έρημο.\nΤα Ποσειδώνια 2018 επιλέχθηκαν από τους εκπροσώπους της Σαουδικής Αραβίας ως το βήμα επίσημης παρουσίασης της κορωνίδας των ναυτιλιακών project του Βασιλείου, που τροφοδοτεί το όραμα της Σαουδικής Αραβίας για το 2030 (Kingdom's Vision 2030) για την οικονομική και κοινωνική μεταρρύθμιση: ένα cluster, τοποθετημένο στην ανατολική ακτή της χώρας, το οποίο φιλοδοξεί να καταστεί ένα πλήρως αναπτυγμένο ναυτιλιακό κέντρο. Υποστηριζόμενο από το προϋπολογισμού 5,2 δισ. δολαρίων γιγάντιο ναυπηγείο της International Maritime Industries (IMI), το Διεθνές Συγκρότημα του Βασιλιά Σαλμάν (King Salman International Complex) φιλοδοξεί να προσελκύσει ένα αυξανόμενο χαρτοφυλάκιο διεθνών πελατών και από τα δύο ημισφαίρια υπολογίζοντας στις οικονομίες κλίμακας που θα εξασφαλίσει όταν ολοκληρωθεί η εγκατάσταση.


Παππάς: Θα πάρουμε στον Τσίπρα την καλύτερη γραβάτα – Newsbeast\n«Έφερε 200.000 θέσεις εργασίας»\nΣΧΕΤΙΚΑ TAGSΑλεξηΣ ΤσιπραΣ βουλη μνημονιο ΝικοΣ ΠαππαΣ\nΜε έκανες και γέλασα μεγάλε ,και γραβάτα να του πάρετε .η μισή Ελλάδα δεν γλιτώνει την πείνα .\nΠεμπτη, 18 Μαϊου 2017, 22:45\nτα πιστευουνε ρε παιδια αυτα που λενε, ποιος μεγαλωσε [...];;;;;\nΤο κομμα της απλυσια που δημιουργησε εκατομμυρια ανεργους, περηφανευεται που μας φεσωσε με 50.000 νεους δημοσιους [...]....Δ-Ε-Ν γινεται να ειναι τοσο [...] απλα δεν γινεται σε αυτο το συμπαν\nΠεμπτη, 18 Μαϊου 2017, 19:37\nκανε στην ακρη παππα! εγω θα παρω την καλυτερη γραβατα\nγια το κουκλι μου , τον Αλεξη Τσιπρα μου, τον ηγετη μου!\nΠεμπτη, 18 Μαϊου 2017, 18:08\n[...] ΠΑΠΑ,ΙΣΩΣ ΕΧΕΙΣ ΔΙΚΗΟ-ΕΓΩ ΠΙΣΤΕΥΩ ΟΤΙ ΕΙΝΑΙ ΠΑΝΩ ΑΠΟ 200000 ΑΤΟΜΑ! ΓΙΑ ΒΑΛΕ ΤΑ [...],ΣΥΝ ΤΙΣ ΟΡΔΕΣ ΤΩΝ ΛΑΘΡΟΜΕΤΑΝΑΣΤΩΝ ΝΑ ΔΕΙΣ!! ΔΙΚΑΙΩΝΕΣΑΙ!\nΠεμπτη, 18 Μαϊου 2017, 17:42\nΤα παπαγαλάκια φρύαξαν. Ακούνε Παππά και αφρίζουν όπως ο δαιμονισμένος. Επειδή θα τον έχετε πολλά χρόνια ακόμα, καλό είναι να το πάρετε απόφαση. Μην τρέχετε και στους γιατρούς!\nΠεμπτη, 18 Μαϊου 2017, 18:30\nΜάλλον πήρες μια από τις 200 χιλ θέσεις του τσιριζα και πληρώνεται από το κόμμα για αυτό πρέπει να υποστηρίζεις τον εργοδότη σου.\nΠεμπτη, 18 Μαϊου 2017, 17:23\nνα του παρετε καρο ασπρομαυρη γραβατα για να του πηγαινει γαντι\nμε την ασπρομαυρη ριγε πυτζαμα στην φυλακη που θα παει\nΠεμπτη, 18 Μαϊου 2017, 16:59\nΕίπε και κάτι σωστό ο Παππάς. Στο φαρ ουέστ, τη θηλιά της κρεμάλας, \_"γραβατα\_" την έλεγαν...\nΠεμπτη, 18 Μαϊου 2017, 16:56\nΟ Μαδουρο μπροστα στον Παππα και τον Τσιπρα ειναι Αρσακειαδα. Αυτοι οι δυο εχουν τερματισει τον δεικτη παραπληροφορησης και ψεμματος. Και καθε μερα ξεπερνουν τα ορια τους σε αυτο.\nΠεμπτη, 18 Μαϊου 2017, 16:31\nΝΑ ΠΑΡΕΤΕ ΓΙΑΥΤΟΥΣ ΧΟΝΤΡΟ ΣΧΟΙΝΙ ΚΑΙ ΣΑΠΟΥΝΙ ΚΑΙ ΜΠΟΛΙΚΕΣ ΚΡΙΣΑΡΕΣ\nΠεμπτη, 18 Μαϊου 2017, 16:01\nΦαντασθείτε τον δρακογεννημένο αλέξη με 200.000 χιλιάδες γραβάτες. Μέχρι και φόρεμα θα μπορεί να κάνει στην περιστέρα!!!!!!!!!!!!!!!!!!!\nΠεμπτη, 18 Μαϊου 2017, 15:14\nΠρώτα να του πάρετε σώβρακα και παντελόνια που τα έχει χάσει κι έπειτα γραβάτα.\nπαιδια ειμαι ενα κοριτσι μεσα σε αυτα τα 200.000 που βρηκαν δουλεια.ειναι αληθεια οσα λεει ο υπουργος.συντομα θα απαντησουν και τα υπολοιπα 199.999 ατομα.Εγω βρηκα στη συγγρου κοντα σε ενα στενο δουλεια.,ειναι σκληρα αλλα αντεχω.ευχαριστω αλεξη...\nΠεμπτη, 18 Μαϊου 2017, 14:47\n. . . . . . . ✈. . .\nΔιαλεξτε μεσο και εξαφανισειτε\nΠεμπτη, 18 Μαϊου 2017, 14:42\nΈφερε 200.000 θέσεις εργασίας αλλά τα έκοψε από εμένα ρε κουτέ άνθρωπε που δουλεύω είκοσι χρόνια από τι εφτά τονπρωι έως τις δυο το βράδυ με αποτέλεσμα να χρωστάω τώρα παντού ( ποσό β....σ είσαι;;;\nΠεμπτη, 18 Μαϊου 2017, 14:40\nΚαταστρέφουν την Ελλάδα και κάνουν χαβαλέ για γραβάτες...\nΠεμπτη, 18 Μαϊου 2017, 14:36\nΤιποτένεια γλοιώδη πλάσματα.\nΠεμπτη, 18 Μαϊου 2017, 16:28\nξεπερνανε με τιποτα ανεπιθυμητε\nΠεμπτη, 18 Μαϊου 2017, 17:18\nΣου εθιξε τα αφεντικα σου αφησοκολλητη?\nΠεμπτη, 18 Μαϊου 2017, 14:26\nΕΥΚΟΛΗ ΛΕΙΑ ΕΙΝΑΙ ΟΙ ΣΥΝΤΑΞΙΟΥΧΟΙ ΑΠΟΤΟΥΣ ΑΡΙΣΤΕΡΟΥΣ [ ΣΥΡΙΖΑ ] ΜΑΖΙ ΜΕ ΤΗ ΔΕΞΙΑ [ ΑΝΕΛ ] ΑΔΕΛΦΑΚΙΑ !!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!! ΑΥΤΑ ΤΑ ΚΟΜΜΑΤΑ ΕΙΝΑΙ ΓΙΑ ΤΑ ΣΚΟΥΠΙΔΙΑ ΚΑΙ ΜΟΝΟΝΝ !!!!!!!!!!!!!!!!!!!!!!!!!!!!!!!!!!!!!!!!!!!!!!!!!!\nΣυνταγη για πατσα:\nΠεμπτη, 18 Μαϊου 2017, 14:22\nΝα ειναι μαύρη όμως για την κηδεία της Ελλάδας........\nΠεμπτη, 18 Μαϊου 2017, 14:20\nΡε τι `ναι τούτοι. Χαχαχαχα χαχαχα


Ανοίγουν και πάλι τα μουσεία από τις 15 Ιουνίου | Xalkidiki Politiki\nΑνοίγουν και πάλι τα μουσεία από τις 15 Ιουνίου\nΑνοιχτά θα είναι από τη Δευτέρα 15 Ιουνίου και μετά από διάστημα τριών μηνών τα μουσεία σε όλη την Ελλάδα.\nΤο άνοιγμα των μουσείων ωστόσο προϋποθέτει την τήρηση συγκεκριμένων κανόνων, όπως συνέβη και με τους αρχαιολογικούς χώρους.\nΣυγκεκριμένα αυτοί είναι οι εξής:\n-Απόσταση 1,5 μ. κατ’ ελάχιστο, για ανοικτούς χώρους και 2 μ. για κλειστούς χώρους. Ειδικότερα, στην ουρά τηρούνται αποστάσεις 1,5 μ. Συστήνεται στους επισκέπτες να φορούν μη ιατρική μάσκα και να χρησιμοποιούν αντισηπτικό αλκοολούχο διάλυμα (70%)\n-Η λειτουργία εστιατορίων/café στους χώρους των μουσείων λειτουργούν σύμφωνα με τις οδηγίες που έχουν δοθεί για τους χώρους εστίασης. Τραπέζια και καρέκλες απολυμαίνονται πριν από κάθε χρήση τους.\n-Η λειτουργία πωλητηρίων στους χώρους των μουσείων διέπεται και από τις οδηγίες που έχουν δοθεί για τους χώρους λιανεμπορίου.\n-Ως προς τα εισιτήρια: Προτείνεται η χρήση ηλεκτρονικού εισιτηρίου, όπου υφίσταται, ώστε να ελέγχεται, κατά το δυνατόν, η ροή των επισκεπτών. Ειδική πρόβλεψη θα λαμβάνεται για την εξυπηρέτηση ΑΜΕΑ, ατόμων άνω των 65, εγκύων κ.λ.π.\n-Σε περίπτωση που πραγματοποιούνται οργανωμένες ξεναγήσεις με ξεναγό, τηρούνται αυστηρά οι αποστάσεις και τα ειδικά μέτρα, όπως χρήση ασύρματης ξενάγησης, αποφυγή χρήσης κοινόχρηστων συσκευών (tablets, ακουστικά κ.λ.π.). Στις ομαδικές ξεναγήσεις δεν θα πρέπει να μετέχουν περισσότερα από οκτώ άτομα.


Εκδήλωση του Συλλόγου Ατόμων με Σακχαρώδη Διαβήτη Ν. Καβάλας «Γλυκιά Αγκαλιά» στο πλαίσιο της Παγκόσμιας Ημέρας Διαβήτη | Γλυκός Πλανήτης\nΟ Σύλλογος Ατόμων με Σακχαρώδη Διαβήτη Ν. Καβάλας «Γλυκιά Αγκαλιά» στο πλαίσιο της Παγκόσμιας Ημέρας Διαβήτη πραγματοποίησε εκδήλωση βασισμένη σε μετρήσεις σακχάρου και σχετική ιατρική ενημέρωση στο κέντρο της Καβάλας στις 18 Νοεμβρίου 2017.\nΗ εκδήλωση έγινε με την ευγενική χορηγία των εταιριών Wellion Med Trust-The Medical Services Company. Η συμβολή των συγκεκριμένων χορηγών με όλο τον απαραίτητο εξοπλισμό και τα αναλώσιμα υλικά ήταν πολύτιμη. Εξαιρετικά σημαντική ήταν επίσης η συμμετοχή του Γενικού Νοσοκομείου Καβάλας, το οποίο στήριξε την εκδήλωση με νοσηλευτικό προσωπικό, καθώς και το διακεκριμένο ιατρό-διαβητολόγο κ. Στέφανο Παπαντωνίου.\nΚατά τη διάρκεια της εκδήλωσης, εκτός από τη διαδικασία των μετρήσεων, παραχωρήθηκε ιατρική καθοδήγηση στα περιστατικά που κρίθηκε αναγκαίο. Τέλος, δεν πρέπει να παραληφθεί ότι στην εκδήλωση υπήρχε η δυνατότητα παροχής διατροφικών συμβουλών από τη διαιτολόγο-διατροφολόγο κ. Βασιλική Λαζαρίδου.\nΚάθε τέτοια εκδήλωση έχει ως βασικό στόχο τη συνεχή ενημέρωση των πολιτών σχετικά με το θέμα του σακχαρώδη διαβήτη με σκοπό μια καλή ποιότητα ζωής και υγείας.